Zainal Ilmi al-Banjari

Pandidikan 
Zainal Ilmi rahatan masih halus sudah dapat bimbingan ilmu Islam matan kulawarganya. Mulai lagi halus jua inya rajin baibadah wan baisi parangai nang baik wan manjauhakan diri matan hal-hal nang subhat.

Adapun Guru Zainal Ilmi al-Banjari dalam manuntut ilmunya, di antaranya adalah lawan abah sidin saurang pasal ilmu arabiyyah, fikih, wan hadis kira-kira 6 tahun. Imbahnya inya balajar lawan Guru Haji Muhammad Amin bin Qadhi Haji Mahmud, Syekh Abdurrahman Muda, Guru Haji Abbas bin Mufti Haji Abdul Jalil, Guru Haji Abdullah bin Guru Haji Muhammad Shaleh, Guru Haji Muhammad Ali bin Abdullah Al Banjari, Guru Haji Khalid, Guru Haji Ahmad Nawawi, Guru Haj Ismail Dalam Pagar Martapura, Guru Haji  Ahmad Bahruddin Wali Kuin Banjarmasin, wan lainnya.

 Karomah 
Di antara karomah Guru Zainal Ilmi nang paling tarkanal ialah mamajahakan api matan jauh wan jua inya tarkanal sabagai urang nang kasyap.

 Wafat 
Guru Zainal Ilmi maninggal di Karang Intan kada sawat lawas imbah inya tuntung bacaramah. Inya maninggal rahat hari Jumahat tanggal 13 Dzulqaidah 1375 Hijriah atawa 21 Juni 1956  Masihi jam 12 siang. Waktu hari Sabtu, 14 Dzulqaidah Tahun 1375 Hjiriah, inya dikuburakan di higa makam abahnya, Guru Haji Abdus Shamad di Kalampayan, wan datunya, Datu Kalampayan.

 Jujuhutan 
Tumbung:Urang Banjar
Tumbung:Ulama Banjar